
REPUBLIKA HRVATSKA
TRGOVAČKI SUD U ZADRU
Dr. Franje Tuđmana 35,
Zadar

R E P U B L I K A  H R V A T S K A

R J E Š E N J E

Trgovački sud u Zadru, OIB:39670464653, po sutkinji Ani Markač, povodom prijedloga za sklapanje predstečajne nagodbe podnesenom od strane dužnika MILE SOLDE vlasnika poljoprivrednog obrta BAŠTICA, OIB:54188582756, Islam Latinski, Grgurice 69 dana 7. studenog 2016.
r i j e š i o     j e

Odbacuje se prijedlog za sklapanje predstečajne nagodbe podnesen ovom sudu dana 26. listopada 2016. od strane dužnika MILE SOLDE vlasnika poljoprivrednog obrta BAŠTICA, OIB:54188582756, Islam Latinski, Grgurice 69 kao nedopušten.

     Obrazloženje 

Dužnika MILE SOLDE vlasnika poljoprivrednog obrta BAŠTICA, OIB:54188582756, Islam Latinski, Trgovačkom sudu u Zadru dana 26. listopada 2016. temeljem odredbe čl. 66. Zakona o financijskom poslovanju i predstečajnoj nagodbi  (Narodne novine broj 108/12, 144/12, 81/13 i 112/13, nadalje ZFPSN) podnio je prijedlog za sklapanje predstečajne nagodbe.
Odredbom čl. 66. st. 1. ZFPSN propisano je da je dužnik dužan u roku od petnaest dana od izvršnosti rješenja iz članka 60. st. 13. navedenog Zakona podnijeti trgovačkom sudu nadležnom prema sjedištu dužnika, prijedlog za sklapanje predstečajne nagodbe. 
Podneskom od 27. listopada 2016. dužnik obavještava ovaj Sud da povlači prijedlog za sklapanje predstečajne nagodbe jer da je isti podnesen preuranjeno.
U ovom konkretnom slučaju dužnik je prijedlog za sklapanje predstečajne nagodbe podnio sudu preuranjeno, tj. prije nego li je rješenje iz čl. 60. st. 13. ZFPSN postalo izvršno, pa je slijedom navedenog odlučeno kao u izreci ovog rješenja.

U Zadru 7. studenog 2016.

	 Sutkinja
Ana Markač



UPUTA O PRAVNOM LIJEKU:
Protiv ovog rješenja dopuštena je žalba u roku od 8 (osam) dana, a koja se podnosi ovome sudu u dovoljnom broju primjeraka za sud i stranke, a o istoj odlučuje Visoki trgovački sud Republike Hrvatske
DNA :
- dužniku 
- e-Oglasna ploča suda
- u spis 

